Liger (stêr) - Wikipedia

# Liger (stêr)

### Diwar Wikipedia, an holloueziadur digor

| Liger |

Statud | stêr
Hirder | 1012 km
Uhelder an eienenn | 1408 m
Kas keitat | 850 m³/s
Gorread an diazad | 117 000 km²
Bro(ioù) douret | Bro-C'hall Breizh
Diazad stêrioù | ?
En em daol e | Sant-Nazer Meurvor Atlantel
Ledander er genoù | ?
Andon | Menez Gerbier de Jonc
Adstêrioù | ?
stêr - hidrologiezh

Al Liger (Loire e galleg) eo stêr hirañ Bro-C'hall (ouzhpenn 1000 km hed). Goleiñ a ra e ziazad doureier 117.000 km², muioc'h eget 20% eus Frañs. Da roll ar Glad bedel e voe lakaet red kreiz traoñienn al Liger gant an UNESCO e 2002. Dont a ra tre al Liger e Breizh e Runonn (Liger-Atlantel) a-raok en em deuler er meurvor Atlantel e Sant-Nazer

## [kemmañ] Orin an anv

Eus al latin Liger e teu anv al Liger e brezhoneg hag e galleg, met galianek eo orin ar ger. Eus ar galianeg liga "fank" e teu. Ar ger-mañ eo en-doa roet "lie" (lec'hidenn) e galleg ha lees e saozneg. Ur stumm nes kenorin eo anv al Leger, stêr Lannuon.

## [kemmañ] Istor

Hervez klaskourien zo e rede al Liger war-du an norzh gwechall hag e-barzh ar Saena en em daole goude bezañ bet o tiruilh e traoñienn ar stêr Loing. Un darvoud douaroniel en defe he distroet war-du ar c'hornôg.

## [kemmañ] Douaroniezh

Al Liger e Blois.

E biz ar menezioù Seven ar c'hreisteiz emañ andon al Liger, e Menez Gerbier-des Joncs e uhelder 1408 m. Redek a ra war du an hanternoz a-dreuz Roanne ha Nevers betek Orleañs ha neuze war-du ar c'hornôg betek Sant-Nazer, e Breizh, m'en em daol er Meurvor Atlantel. An darn vuiañ eus e zoureier a zo re stêrioù ar riblenn gleiz o treuziñ an Tolzennad-kreiz, ur sistem menezioù bras m'eo dizintrus o douaroù ken e tiruilh buan dourioù ar glaveier ken ez eus bet liñvadegoù spontus e 1856, 1866 ha 1910. Chaoserioù uhel ha ledan, graet e douar hag hentoù bras warno, a red war he div riblenn eus Orléans betek Saumur evit diwall an draoñienn eus ar gwalleurioù-se. War ar riblenn dehou el lodenn diwezhañ ez eus adstêrioù o treuziñ Tolzennad Arvorig m'eo dizintrus-kenañ e zouaroù ivez.

Nebeut a stankelloù a zo war al Liger hag e zoureier bras a c'hell bezañ abeg da liñvadegoù c'hoazh.

## [kemmañ] Un hent bras war an dour ha war zouar

Un hent bageerezh pouezus e oa al Liger gwechall met n'eo mui bageüs nemet en e c'henoù betek Naoned. Ar bigi (gabaroù, futro)a yae war al Liger a oa plaen ar strad anezho, warno ur wern vras pleg-dibleg da dremen dindan ar pontoù. Red direizh ar stêr a lakae ar bageerezh diaes hag alies e veze ret sachañ ar bigi.
Koulskoude e veze ar stêr ur moiaen aes a-walc'h evit treuziñ kreiz Bro-C'hall ha kas ha degas marc'hadourezh war-zu pe eus porzhioù ar Mor Atlantel. Dre hentoù war zouar pe war an dour e tremene gwin, ed, holen ha kement marc'hadourezh da gas en ur doare aes a-walc'h pa veze falloc'h an hentoù all. Un hent evit an alouberien e oa ivez ha setu perak e klaske duged Breizh kontrolliñ anezhañ dre gêr mogeriet Naoned o c'hêr-benn ha dre ar c'hastellioù tro-war-dro (Ankiniz, Champtoceaux, Klison).

Betek 1991 e yae eoul-listri betek Bouch-maen, e-kichen Añje, met paouezet eo an tremen-se.

## [kemmañ] Adstêrioù

- Allier
- Cher
- Indre
- Loiret
- Maine
  - Mayenne
  - Sarthe
  - Loir
- Vienne
- Erzh

## [kemmañ] Liammoù diabarzh

- Stêrioù pennañ Bro-C'hall
- Traoñienn al Liger

Dafar ouzhpenn a-fed an tem-mañ a vez kavet e-barzh Wiki.Commons
Liger
Adtapet diwar "http://br.wikipedia.org../../../l/i/g/Liger_%28st%C3%AAr%29.html"

Rummadoù ar bajenn: Stêrioù Breizh | Stêrioù Bro-C'hall

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- አማርኛ
- Беларуская (тарашкевіца)
- Български
- Català
- Česky
- Чăвашла
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Hrvatski
- Magyar
- Italiano
- 日本語
- 한국어
- Latina
- Lëtzebuergesch
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Occitan
- Polski
- Português
- Română
- Русский
- Slovenščina
- Svenska
- 中文